L 78/6 Jurnalul Oficial al Uniunii Europene 17.3.2014 REGULAMENTE REGULAMENTUL (UE) NR. 269/2014 AL CONSILIULUI din 17 martie 2014 privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 215, având în vedere Decizia 2014/145/PESC a Consiliului din 17 martie 2014 privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei (!), având în vedere propunerea prezentată în comun de Înaltul Reprezentant al Uniunii pentru afaceri externe şi politica de securitate şi de Comisia Europeană, întrucât: La 6 martie 2014, şefii de stat sau de guvern ai statelor membre ale Uniunii au condamnat cu fermitate încălcarea neprovocată a suveranității și a integrității teri- toriale a Ucrainei de către Federația Rusă și au făcut apel la Federația Rusă să îşi retragă de îndată forțele armate în zonele de staţionare permanentă, în conformitate cu acordurile aplicabile. Aceştia au îndemnat Federaţia Rusă să permită accesul imediat al unor observatori inter- naționali. Șefii de stat sau de guvern au considerat că decizia Consiliului Suprem al Republicii Autonome Crimeea de a desfășura un referendum cu privire la viitorul statut al teritoriului este contrară constituției Ucrainei şi, prin urmare, ilegală. Șefii de stat sau de guvern au hotărât să ia măsuri, inclusiv cele preconizate de Consiliu la 3 martie 2014, în special suspendarea discuțiilor bilaterale cu Federaţia Rusă în materie de vize, precum şi a discuțiilor cu Federația Rusă cu privire la un nou acord global, care să înlocuiască acordul de parteneriat și cooperare existent. Șefii de stat sau de guvern au subliniat că ar trebui să se găsească o soluție pentru criză prin negocieri între guvernul Ucrainei și guvernul Federației Ruse, inclusiv prin eventuale mecanisme multilaterale, şi că în absența (!) A se vedea pagina 16 din prezentul Jurnal Oficial. unor astfel de rezultate într-un interval de timp limitat, Uniunea va decide asupra unor măsuri suplimentare, cum ar fi interdicţii de călătorie, înghețări de active și anularea reuniunii la nivel înalt UE-Rusia. La 17 martie 2014, Consiliul a adoptat Decizia 2014/145/PESC, în care se prevăd restricții de călătorie şi înghețarea fondurilor şi a resurselor economice ale anumitor persoane responsabile de acţiuni care subminează sau amenință integritatea teritorială, suvera- nitatea şi independența Ucrainei, inclusiv acţiuni refe- ritoare la statutul viitor al oricărei părți a teritoriului care sunt contrare constituţiei Ucrainei, precum şi ale persoanelor fizice sau juridice, ale entităților sau ale orga- nismelor asociate acestora. Respectivele persoane fizice sau juridice, entități sau organisme sunt menţionate în anexa la respectiva decizie. O parte dintre aceste măsuri intră în domeniul de aplicare a tratatului şi, prin urmare, este necesară o acțiune de reglementare la nivelul Uniunii pentru punerea lor în aplicare, în special pentru a asigura aplicarea lor uniformă în toate statele membre. Prezentul regulament respectă drepturile fundamentale şi principiile consacrate, în special, în Carta drepturilor fundamentale a Uniunii Europene și mai ales dreptul la o cale de atac eficientă și la un proces echitabil, precum şi dreptul la protecția datelor cu caracter personal. Prezentul regulament ar trebui aplicat în conformitate cu drepturile şi principiile menționate. Competența de a modifica lista din anexa I la prezentul regulament ar trebui exercitată de Consiliu, având în vedere situația politică gravă din Ucraina, şi pentru a asigura coerența cu procesul de modificare şi revizuire a anexei la Decizia 2014/145/PESC Procedura de modificare a listei cuprinse în anexa I la prezentul regulament ar trebui să includă furnizarea către persoanele fizice sau juridice, entitățile sau organismele desemnate a motivelor includerii lor pe listă, pentru a le oferi posibilitatea de a prezenta observaţii. În cazul în care se transmit observații sau se prezintă dovezi substanțiale noi, Consiliul ar trebui să își reexamineze decizia în funcție de observațiile respective și să informeze în consecinţă persoana fizică sau juridică, entitatea sau organismul în cauză.